b"\n_START_ARTICLE_\nOlga Qui\xc3\xb1ones Fern\xc3\xa1ndez\n_START_SECTION_\nTraject\xc3\xb2ria\n_START_PARAGRAPH_\nOlga Qui\xc3\xb1ones va comen\xc3\xa7ar els seus estudis  a partir dels 10 anys a l'escola Sant Vicent Ferrer de Val\xc3\xa8ncia, m\xc3\xa9s tard, despr\xc3\xa9s del batxillerat va comen\xc3\xa7ar la carrera de Dret, l'any 1958. A l'any seg\xc3\xbcent d'acabar la carrera de Dret comen\xc3\xa7a la carrera de Filosofia i Lletres, tamb\xc3\xa9 a Val\xc3\xa8ncia, i t\xc3\xa9 els primers contactes i compromisos pol\xc3\xadtics, en moviments antifranquistes i en la milit\xc3\xa0ncia del PCE._NEWLINE_En 1968 va ser professora de l'escola de Magisteri de Val\xc3\xa8ncia on  participa en la Junta de Govern del Col\xc2\xb7legi de Doctors i Llicenciats i en els moviments de renovaci\xc3\xb3 pedag\xc3\xb2gica dels setanta, com les primeres \xe2\x80\x9cescoles d'estiu\xe2\x80\x9d. Des del 68, \xc3\xa9s professora de Piscolog\xc3\xada i des del 1985, professora de Sociologia a la Universitat de Val\xc3\xa8ncia, t\xc3\xa9 diverses sortides de l'\xc3\xa0mbit universitari, la primera en el 1985 sent la primera presidenta del Consell Escolar Valenci\xc3\xa0, en l'administraci\xc3\xb3 auton\xc3\xb2mica, la segona  en l'Institut de la  Dona  en 1993._NEWLINE_Olga Qui\xc3\xb1ones va fundar i  va ser vicepresidenta de l'Associaci\xc3\xb3 de Dones Universit\xc3\xa0ries (1974-76)  des d'aquest moment mant\xc3\xa9 per a tota la vida el contacte amb el moviment feminista. Va complir amb la presid\xc3\xa8ncia del Consell Escolar Valenci\xc3\xa0 (1985-88), i va ser  sotsdirectora general de l'Institut de la Dona a Madrid. (1993-96). Va ser professora de Sociologia de la Universitat de Val\xc3\xa8ncia fins que es  jubila,  tamb\xc3\xa9 va exercir  com la primera Delegada del Rector en la Unitat  d'Igualtat d'aquesta universitat.\n_START_SECTION_\nEn l'\xc3\xa0mbit universitari\n_START_PARAGRAPH_\nEn l'\xc3\xa0mbit de la gesti\xc3\xb3 universit\xc3\xa0ria va ser vice directora de l'Escola Universit\xc3\xa0ria de Magisteri Ausi\xc3\xa0s March, secret\xc3\xa0ria de la Facultat de Ci\xc3\xa8ncies Socials i vice degana de la mateixa, com a directora de la Unitat d'Igualtat va coordinar l'estudi-diagn\xc3\xb2stic \xe2\x80\x9cDons i home a la Universitat de Val\xc3\xa8ncia\xe2\x80\x9d, l'elaboraci\xc3\xb3 i redacci\xc3\xb3 de l'I Pla d'Igualtat, que es va aprovar per acord del Consell de Govern en 2009._NEWLINE_Va ser integrant del Seminari d'Estudis Feministes (1983) -en l'actualitat, Institut Universitari d'Estudis de la Dona de la Universitat de Val\xc3\xa8ncia._NEWLINE_Va ser Participant  de la Comissi\xc3\xb3 Assessora del Rector de la Universitat de Val\xc3\xa8ncia per a les pol\xc3\xadtiques d'igualtat 2002-2007; de l'Observatori de Genero de la Generalitat Valenciana i de l'Observatori de Publicitat No Sexista de la Generalitat Valenciana.\n_START_SECTION_\nPublicacions\n_START_PARAGRAPH_\nHa participat en diverses recerques on destaquen: \xe2\x80\x9cLes Dones a la Comunitat Valenciana Informe Sociol\xc3\xb2gic\xe2\x80\x9d (1988), \xe2\x80\x9cLa situaci\xc3\xb3 de les dones en l'administraci\xc3\xb3 p\xc3\xbablica valenciana\xe2\x80\x9d, \xe2\x80\x9cL'elecci\xc3\xb3 d'estudis universitaris: prefer\xc3\xa8ncies dels estudiants de Secund\xc3\xa0ria, \xe2\x80\x9cLes Dones a la Comunitat Valenciana: Educaci\xc3\xb3 i fam\xc3\xadlia; Professores i alumnes a la Comunitat Valenciana i Universitat i feminisme a Espanya. Situaci\xc3\xb3 dels estudis de les dones en els anys 90.\n_START_SECTION_\nReconeixements\n_START_PARAGRAPH_\nOlga Qui\xc3\xb1ones va rebre l'any 2012 el  Premi \xe2\x80\x9cDona compromesa en els pol\xc3\xadtiques d\xe2\x80\x99Igualtat\xe2\x80\x9d de Dones Progressistes per la seva tasca i el seu comprom\xc3\xads des de sempre amb les pol\xc3\xadtiques d'igualtat._NEWLINE_A m\xc3\xa9s, com a mostra del seu m\xc3\xa8rit i el seu paper com a model a seguir, la Universitat de Val\xc3\xa8ncia va crear, l'any 2014, el  Premi A. Olga Qui\xc3\xb1ones Fern\xc3\xa1ndez, el qual tracta de promoure la incorporaci\xc3\xb3 de la perspectiva de g\xc3\xa8nere i la igualtat en la doc\xc3\xa8ncia i en la recerca, premiant estudis en mat\xc3\xa8ria de dones i igualtat de g\xc3\xa8nere, i presenta dues modalitats: per a Treballs Finals de Grau (TFG) o equivalent, i per a Treballs Finals de M\xc3\xa0ster (TFM) o equivalent."